# Marion Hänsel

Marion Hänsel, nascuda com a Marion Ackermann (Marsella, Bouches-du-Rhône, França, 12 de febrer de 1949 - Bèlgica, 8 de juny de 2020) va ser una actriu, guionista, productora i directora de cinema belga.

## Biografia

Nascuda el 1949 a Marsella, va créixer a Anvers i es va dedicar primer al teatre formant-se com a actriu a Nova York i a París. El 1977, establerta a Brussel·les, va començar la seva carrera com a actriu aconseguint alguns petits papers, com en el film d'Agnès Varda L'une chante l'autre pas, (1977). A la vegada començava a dirigir curtmetratges.
El 1982, va fer el seu primer llargmetratge, Le Lit, basat en una novel·la de Dominique Rolin, que li va valer el Premi Cavens atorgat per la crítica a la millor producció d'un cineasta belga. Des de llavors, s'ha convertit en especialista en adaptació literària amb Dust de John Maxwell Coetzee, pel·lícula que va guanyar a Venècia el Lleó de Plata, que cap director belga havia fet abans. Altres pel·lícules han estat Les Noces barbares adaptada de la novel·la que li havia valgut el Premi Goncourt a Yann Queffelec el 1985, Il Maestro amb Charles Aznavour basada en una obra de Mario Soldati, Between the Devil and the Deep Blue Sea de Nikos Kavadias, i The Quarry de Damon Galgut, cada vegada imposant un estil visual singular que tendeix a ser refinat. Una dona i productora molt activa al món del cinema belga, Marion Hänsel va ser escollida "Dona de l'Any" a Bèlgica el 1987. Va exercir en diferents períodes el càrrec de presidenta de la Junta de Selecció de la Comunitat Francesa de Cinema. I l'any 1998 va obtenir el Zenith d'Or del Festival de Mont-real.
La cineasta va morir al 2020 a causa d'un càncer.

## Filmografia

* Fonts:
** Pàgina de Hänsel a Filmaffinity.
| Any | Títol | Acreditat com... | Acreditat com... | Acreditat com... | Acreditat com... | Annotacions |
| Any | Títol | Directora | Guionista | Actriu | Productora | Annotacions |
| 1970 | Palaver | No | No | Sí | No | |
| 1974 | Salut en de kost | No | No | Sí | No | |
| 1976 | Berthe | No | No | Sí | No | |
| 1977 | Les anneaux de Bicêtre | No | No | Sí | No | Telefilm. |
| 1977 | L'une chante l'autre pas | No | No | Sí | No | |
| 1977 | Equilibres | Sí | Sí | No | No | Curtmetratge |
| 1978 | La filière | No | No | Sí | No | Minisèrie de TV, 1 episodi. |
| 1978 | Le temps d'une République | No | No | Sí | No | Sèrie de TV, 1 episodi. |
| 1979 | Histoires de voyous | No | No | Sí | No | Sèrie de TV, 1 episodi. |
| 1979 | Gongola | Sí | No | No | No | Curtmetratge. |
| 1979 | Hydraulip II | Sí | No | No | No | Curtmetratge. |
| 1979 | Rakti | Sí | No | No | No | Curtmetratge. |
| 1979 | Sannu Bature | Sí | No | No | No | Curtmetratge. |
| 1980 | Fantômas | No | No | Sí | No | Minisèrie de TV, 1 episodi. |
| 1980 | Les héritiers | No | No | Sí | No | Sèrie de TV, 1 episodi. |
| 1982 | Le lit | Sí | Sí | Sí | No | |
| 1982 | L'adieu aux as | No | No | Sí | No | Minisèrie de TV, 1 episodi. |
| 1982 | Les enquêtes du commissaire Maigret | No | No | Sí | No | Sèrie de TV, 1 episodi. |
| 1985 | Mauvaises réponses | No | No | Sí | Sí | Curtmetratge. |
| 1985 | Pols | Sí | Sí | No | Sí | |
| 1987 | Les Noces barbares | Sí | Sí | No | Sí | |
| 1987 | Crazy Love | No | No | No | Sí | |
| 1989 | Blueberry Hill | No | No | No | Sí | |
| 1989 | Baptême | No | No | No | Sí | |
| 1990 | Il maestro | Sí | Sí | No | No | |
| 1990 | Hostel Party | No | No | No | Sí | Curtmetratge. |
| 1990 | Demain est un autre jour | No | No | No | Sí | Curtmetratge. |
| 1992 | Sur la Terre comme au ciel | Sí | Sí | No | Sí | |
| 1995 | Between the Devil and the Deep Blue Sea | Sí | Sí | No | Sí | |
| 1998 | The Quarry | Sí | Sí | No | Sí | |
| 2000 | Presque rien | No | No | No | Sí | |
| 2001 | Nuages: Lettres à mon fils | Sí | Sí | No | Sí | |
| 2001 | Ničija zemlja | No | No | No | Sí | |
| 2002 | Science Fiction | No | No | Sí | Sí | |
| 2004 | 25 degrés en hiver | No | No | No | Sí | |
| 2004 | La femme de Gilles | No | Sí | No | No | |
| 2005 | L'enfer | No | No | No | Sí | |
| 2006 | Si le vent soulève les sables | Sí | Sí | No | Sí | |
| 2009 | Los caminos de la memoria | No | No | No | Sí | Documental. |
| 2010 | Noir océan | Sí | Sí | No | Sí | |
| 2010 | Cirkus Columbia | No | No | No | Sí | |
| 2013 | La Tendresse | Sí | Sí | No | Sí | |
| 2013 | The Captain and His Pirate | No | No | No | Sí | |
| 2013 | Diego Star | No | No | No | Sí | |
| 2013 | Out of Frame | No | No | No | Sí | Curtmetratge. |
| 2014 | Atlantic. | No | No | No | Sí | |
| 2014 | Trouw met mij | No | No | No | Sí | |
| 2014 | Elephant's Dream | No | No | No | Sí | |
| 2015 | The Hidden Part | No | No | No | Sí | Curtmetratge. |
| 2016 | En amont du fleuve | Sí | Sí | No | Sí | |
| 2017 | Dem Dem! | No | No | No | Sí | Curtmetratge. |
| 2017 | Chaplin à Bali | No | No | No | Sí | Documental. |
| 2017 | Zagros | No | No | No | Sí | |
| 2019 | Il était un petit navire | Sí | Sí | Sí | Sí | Documental autobiogràfic. |
| 2019 | Mother | No | No | No | Sí | |
| 2020 | Matisse voyageur, en quête de lumière | No | No | No | Sí | Telefilm. |
| 2020 | Kitoboy | No | No | No | Sí | |

## Premis

* Fonts: **Pàgina de Hänsel a IMDb. / Pàgina de Hänsel a Filmaffinity.
| Any | Pel·lícula | Premi | Categoria | Resultat |
| 1984 | Le lit | Premis César | César a la millor pel·lícula francòfona | Nominada |
| 1985 | Pols | Festival Internacional de Cinema de Venècia | Millor primera pel·lícula | Guanyadora |
| 1985 | Pols | Festival Internacional de Cinema de Venècia | Lleó d'Or | Nominada |
| 1986 | Pols | Premis César | César a la millor pel·lícula francòfona | Nominada |
| 1995 | Between the Devil and the Deep Blue Sea | Festival de Canes | Palma d'Or | Nominada |
| 1998 | The Quarry | Festival Internacional de Cinema de Montreal | Premi a la millor pel·lícula | Guanyadora |
| 2006 | Si le vent soulève les sables | Festival Internacional de Cinema de Sant Sebastià | Conquilla d'Or a la millor pel·lícula | Nominada |

## Referències

* 1 2 3 Creutz, Norbert «La cinéaste Marion Hänsel offre un instant d'éternité avec «Nuages» Ajouter l'article à vos favoris Retirer l'article de vos favoris. Porté disparu depuis sa première au Festival de Cannes 2001, ce film hors normes de la réalisatrice belge sort à Genève en véritable miraculé de la distribution. N'y aurait-il donc point de salut en dehors de la fiction et du documentaire?». Le Temps, 12-07-2003 [Consulta: 3 desembre 2020].
* ↑ «Marion Hänsel, la réalisatrice des «Noces Barbares», est décédée». 20 Minutes, 09-06-2020 [Consulta: 3 desembre 2020].
* ↑ «Marion Hänsel est décédée à l'âge de 71 ans». L'Avenir, 08-06-2020 [Consulta: 3 desembre 2020].
* ↑ Sendrós, Paraná «Murió la realizadora Hänsel» (en castellà). Ámbito Financiero, 10-06-2020 [Consulta: 1r febrer 2025].